Opod-hoof Robert McBride geskorsRobert McBride Foto: Werner Beukes/SAPA Robert McBride, hoof van die onafhanklike polisieondersoek-direktoraat, is geskors, het eNCA Dinsdag berig. McBride se aansoek om ŉ dringende interdik te bekom om sy skorsing te verhoed, is verlede week Woensdag in die Pretoriase hooggeregshof van die rol geskrap. “Die feite ondersteun nie die versoek of die betrokke regsoorwegings nie,” het regter Hans Fabricius in sy geskrewe uitspraak gesê. “Die saak word van die rol geskrap.” Nathi Nhleko, minister van poliise, het McBride se aansoek teengestaan. McBride het ŉ brief van Nhleko ontvang waarin hy versoek is om redes te verskaf waarom hy nie geskors moet word nie. Lees vorige berigte oor Robert McBride op Maroela Media.